Μητροπολιτική Όπερα (εταιρεία)

Η Μητροπολιτική Όπερα της Νέας Υόρκης () είναι μια αμερικανική εταιρεία παραγωγής με αντικείμενο το λυρικό θέατρο. Η εταιρεία έχει την έδρα της στην Νέα Υόρκη, η οποία στεγάζεται στη Μητροπολιτική Όπερα της Νέας Υόρκης που αποτελεί μέρος του Κέντρου Λίνκολν. Η εταιρεία λειτουργεί υπό την εποπτεία του μη κερδοσκοπικού οργανισμού Metropolitan Opera Association, του οποίου γενικός διευθυντής είναι ο Πίτερ Γκελμπ. Από το 2018, ο καλλιτεχνικός διευθυντής διατελεί ο Γιάνικ Νέζετ-Σέγκαν.

Η Μητροπολιτική Όπερα ιδρύθηκε το 1883 ως εναλλακτική λύση στην προηγούμενη Ακαδημία Μουσικής και έκανε την πρώτη εμφάνισή της την ίδια χρονιά σε ένα νέο κτίριο στην 39η λεωφόρο και Μπρόντγουεϊ (σήμερα γνωστή ως η "Παλιά Μητροπολιτική Όπερα"). Μετακόμισε στην νέα τοποθεσία στο Lincoln Center το 1966.

Η Μητροπολιτική Όπερα είναι ο μεγαλύτερος οργανισμός κλασικής μουσικής στην Βόρεια Αμερική. Μέχρι το 2019, παρουσίαζε περίπου 27 διαφορετικές όπερες ετησίως από τέλη Σεπτεμβρίου μέχρι Μάιο. Οι όπερες παρουσιάζονται σε ένα κυλιόμενο πρόγραμμα ρεπερτορίων, με έως επτά παραστάσεις σε τέσσερα διαφορετικά έργα να ανεβαίνουν κάθε εβδομάδα. Οι παραστάσεις λαμβάνουν χώρα κάθε βράδυ από Δευτέρα έως Σάββατο, με μια πρωινή παράσταση το Σάββατο. Αρκετές όπερες ανεβαίνουν ως νέες παραγωγές κάθε σεζόν. Μερικές φορές αυτές δανείζονται ή μοιράζονται με άλλες εταιρείες παραγωγής όπερας. Οι όπερες κατά την υπόλοιπη χρονιά ανεβαίνουν ως διασκευές των παραγωγών των προηγούμενων σεζόν. Η σεζόν 2015-16 αποτελούνταν από 227 παραστάσεις από 25 όπερες.

Οι όπερες στο ρεπερτόριο της Μητροπολιτικής Όπερας αποτελούνται από μια ευρεία ποικιλία έργων, από το μπαρόκ του 18ου αιώνα και το μπελ κάντο του 19ου αιώνα μέχρι τον μινιμαλισμό των τελών του 20ου και των αρχών του 21ου αιώνα. Αυτές οι όπερες παρουσιάζονται σε θεατρικές παραγωγές που ποικίλουν σε ύφος από εκείνες με τα παραδοσιακά ντεκόρ και τα σύγχρονα εννοιολογικά σχέδια.

Η εταιρεία παραγωγής της Μητροπολιτικής Όπερας αποτελείται από μια μεγάλη συμφωνική ορχήστρα, μια χορωδία, μια παιδική χορωδία, υποστηρικτικούς και πρωταγωνιστικούς τραγουδιστές. Η εταιρεία επίσης απασχολεί αρκετούς χορευτές, ηθοποιούς, μουσικούς και άλλους ερμηνευτές καθ'όλη την διάρκεια της σεζόν. Η λίστα των τραγουδιστών της Μητροπολιτικής Όπερας περιλαμβάνει τόσο διεθνούς όσο και Αμερικανούς καλλιτέχνες, οι καριέρες μερικών από τους οποίους ξεκίνησαν από τα νεανικά καλλιτεχνικά προγράμματα της Μητροπολιτικής Όπερας. Ενώ πολλοί τραγουδιστές κάνουν περιοδικές εμφανίσεις, άλλοι διατηρούν ένα μόνιμο συμβόλαιο με την Όπερα και εμφανίζονται αρκετές φορές σε κάθε σεζόν μέχρι να συνταξιοδοτηθούν.

Εξέχοντες μουσικοί διευθυντές

Άντον Σέιντλ (Anton Seidl) (1885–97)
Walter Damrosch (1884–1902)
Άλφρεντ Χερτζ (Alfred Hertz) (1902–15, leading conductor of German repertory)
Gustav Mahler (1908–10)
Αρτούρο Τοσκανίνι (Arturo Toscanini) (1908–15)
Άρτουρ Μποντάνσκι (Artur Bodanzky) (1915–39, leading conductor of German repertory)
Τούιο Σεραφίν (Tullio Serafin) (1924–34)
Fausto Cleva (1931–71)
Μπρούνο Γουόλτερ (Bruno Walter) (1941–51, 1956, 1959)
Ετόρε Πανίτσα (Ettore Panizza) (1934–42, leading conductor of Italian repertory)
Έριχ Λάινσντορφ (Erich Leinsdorf) (1938–42, leading conductor of German repertory)

George Szell (1942–46)
Cesare Sodero (1942–47)
Fritz Busch (1945–49)
Fritz Reiner (1949–53)
Δημήτρης Μητρόπουλος (1954–60)
Erich Leinsdorf (1957–62)
Kurt Adler (1943–73, chorus master and conductor)
Rafael Kubelík (music director 1973–74)
James Levine (music director 1976–2016; artistic director 1986–2004; music director emeritus 2016–2017)
Valery Gergiev (principal guest conductor 1997–2008)
Fabio Luisi (principal guest conductor 2010–2011; principal conductor 2011–2017)
Yannick Nézet-Séguin (music director 2018–)

Παραπομπές

Πηγές

Εξωτερικοί σύνδεσμοι

 
 Αρχείο της Μητροπολιτικής Όπερας

Κέντρο Λίνκολν
Εταιρείες παραγωγής όπερας
Πολιτισμός της Νέας Υόρκης